**SØSTER** av Sigrid Edvardsson og Simone Thiis

Inspirert av boken *Søster* av Gro Dahle.

*Hva skal jeg med en søster? Jeg har jo meg.*

*En* musikalsk danse-teaterforestilling om det å være del av noen, eller noe.

Vi vil med *Søstre* lage en morsom, vakker, rå og poetisk forestilling med live musikk hentet fra kvinnelige artister som har vist mot, og på samme måte som en del kvinnelige kunstnere har blottlagt seg gjennom kunsten. Vårt bakteppe er at vi vil si noe om det å være menneske og om å forholde seg til andre. Vi vil lage en forestilling om kvinner, og hva de opplever, og hva de vil i vår tid. Kvinnens rettigheter og frihet blir utfordret av samfunnet, og av hverandre. *Søster* tar for seg forholdet mellom mennesker, avhengighet og det å være alene.

Vi vil vi bruke coverlåter fra ulike artister og låtvalget vil være nøye utplukket på både tekst og melodi. Amy Winehouse, Patti Smith, Pussy Riot, Kari Bremnes, Ane Brun, Katzenjammer og Mhoo er noen av artistene vi vil plukke låter fra, kvinnelige artister som har gått egne veier og valgt å bryte forventningene til kjønnsrollemønsteret.

På Haugar Vestfold Kunstmuseum vil vi vise forestillingen i forbindelse med utstillingen av Kitty Kielland, som også var en foregangs kvinne i sin tid. Hun var en **feminist** som tok meget ukonvensjonelle valg og det er akkurat det vi gjennom denne forestillingen vil gi en hyllest.

Vi velger et enkelt rom for å sette fokus på historiene og vi ønsker dessuten å skape en forventning til en konsertscene. Et sted hvor man skal yte og bli sett.

**Medvirkende:**

Regi og koreografi: Sigrid Edvardsson og Simone Thiis

Dansere/skuespillere/musikere: Tuva Hennum og Miriam Kjølen

Kostymer: Astrid Mørland